༄༅། །སྐུ་གསུམ་རིགས་བསྡུས་རྒྱུན་འཁྱེར་གསལ་བྱེད་བཞུགས།
རྩ་བ་གསུམ་གྱི་ལྷ་ལ་ཕྱག་བྱེད་དེ། །སྐུ་གསུམ་རིགས་བསྡུས་ངག་རྒྱུན་ལྟར་
ཉམས་སུ་བླང་བ་ནི། སྐྱབས་འགྲོ་སེམས་བསྐྱེད་སྤྱི་དང་མཐུན་པར་བྱས་རྗེས། རང་གི་
མདུན་གྱི་ནམ་མཁར་རིག་འཛིན་བླ་མ་བདེ་གཤེགས་ཀུན་འདུས་ཚོགས་བཅས་གསལ་
བར་དམིགས་ཏེ། བླ་མ་ཡི་དམ་མཁའ་འགྲོ་མ་ལུས་དགོངས། །འདི་བཟུང་བྱང་ཆུབ་བར་
དུ་སྐྱབས་སུ་མཆི། །འགྲོ་ཀུན་བདེ་གཤེགས་རྒྱལ་བའི་སྐུ་གསུང་ཐུགས། །རྟག་ཏུ་མཉམ་
སྦྱོར་གཉིས་མེད་སེམས་བསྐྱེད་དོ། །ཅེས་ལན་གསུམ་བྱས་ལ། རང་གི་མདུན་གྱི་ནམ་མཁར་བླ་མ་
དང་། །ཡི་དམ་ཞི་ཁྲོ་མཁའ་འགྲོའི་བཅས་ཚོགས་གཤེགས། །འདིར་བཞུགས་ཕྱག་འཚལ་
མཆོད་བཞེས་ཉམས་ཆགས་བཤགས། །དགེ་ལ་ཡི་རངས་ཆོས་འཁོར་བསྐུལ་ཞིང་
བཞུགས། །དགེ་ཚོགས་བྱང་ཆུབ་ཆེན་པོར་བསྔོ་བར་བགྱིས། །སེམས་ཅན་བདེ་དང་ལྡན་
ཞིང་སྡུག་བསྔལ་བྲལ། །མི་འབྲལ་བདེ་ཐོབ་བཏང་སྙོམས་ལ་གནས་ཤོག །གུས་ཤིང་མོས་པ་རྩེ་
གཅིག་ཏུ་བརྗོད་པས། ཚོགས་ཞིང་གི་གནས་གསུམ་ལས་འོད་ཟེར་དཀར་དམར་མཐིང་ཁའི་
ཚོགས་འཕྲོས་པས། རང་གི་ལུས་ངག་ཡིད་གསུམ་གྱི་དྲི་མ་མཐའ་དག་སྦྱངས་པར་གྱུར་
པར་བསམས་ལ། ཨཱོྃ་ཨཱཿ་ཧཱུྃ་མཧཱ་གུ་རུ་སརྦ་སིདྡྷི་ཧཱུཾ། ཅེས་བརྒྱ་ཕྲག་བཟླས་ལ། ཚོགས་ཞིང་རྣམས་
རང་ཉིད་ལ་བསྟིམས་ཏེ་དབྱེར་༼ཐིམ་པར་གྱུར་༽པའི་ངང་དུ་མཉམ་པར་འཇོག་ཅིང་། ཨཱོྃ་ཤུ་ནྱ་
ཏ་ཛྙཱ་ན་བཛྲ་སྭ་བྷ་ཝ་ཨཏྣ་ཀོ྅ཧཾ། ཐམས་ཅད་དག་པ་ཡེ་ཤེས་རྡོ་རྗེ་ཆོས་དབྱིངས་སྟོང་
88

པོད་དང་པོ་ཆོག་སྒྲིག་གི་སྐོར།
གསལ་ཆེན་པོའི་ངང་ལས་ལྷུན་གྱི་གྲུབ་པའི་གཞས་ཡས་ཕོ་བྲང་ཆེན་པོ་ཡངས་པའི་དབུས་
སུ་སྣ་ཚོགས་པདྨ་ཉི་ཟླའི་སྟེང་དུ། རང་རིག་ཧྲཱིཿ་དཀར་དམར་ལས་འོད་ཟེར་གྱི་ཚོགས་ཀུན་
ཏུ་འཕྲོས་པས། སངས་རྒྱས་བྱང་ཆུབ་སེམས་དཔའི་ཚོགས་ཀུན་ནས་མཆོད་ཅིང་། སེམས་
ཅན་ཐམས་ཅད་ཀྱི་སྡིག་སྒྲིབ་མ་ལུས་པ་སྦྱངས། ཚུར་འདུས་ཡོངས་སུ་གྱུར་པ་ལས་བདག་
ཉིད་སྐུ་གསུམ་རིགས་བསྡུས་པདྨ་ཐོད་ཕྲེང་རྩལ་སྐུ་མདོག་དཀར་དམར་བཞད་པའི་
མདངས་ལྡན་ཕྱག་གཉིས་སྲིད་ཞི་མཉམ་པའི་སྟེང་ན་མཚན་དང་ལྡན་པའི་ཀ་པ་ལ་བདུད་
རྩིས་གང་བ་བསྣམས་པ། ཞབས་རྡོ་རྗེ་སྐྱིལ་མོ་ཀྲུང་གི་བཞུགས་ཤིང་། སྐུ་ལ་རྡོ་རྗེ་སེམས་
དཔའི་གསང་གོས་དང་། ཕོད་ཆེན་མཐིང་ཁའི་སྟེང་ན་རུས་པའི་བརྒྱན་དང་རིན་པོ་ཆེ་སྣ་
ལྔའི་ཟེང་ངར་བརྩེགས་ལ་དྲིལ་བུ་གཡེར་ཁས་སྤྲས་ཤིང་། དར་དམར་སེར་གྱི་ཆོས་གོས་
དང་བེར་ལྕམ་གསོལ་ཞིང་དབུ་ལ་པཎ་ཞྭ་ལྷུབ་ཅན་གྱིས་མཛེས་པ། སྙན་རྒྱན་མགུར་ཆུ་
ཕྱག་གི་གདུབ་བུ་ལ་སོགས་པས་བརྒྱན་པ། འཇའ་འོད་འཁྱིལ་པའི་གུར་ཁང་གི་དབུས་སུ་
བཞུགས་པའི་གནས་གསུམ་དུ། ཨོཾ་ཨཱཿཧཱུཾ་གསུམ་གྱི་མཚན་པ་ལས། འོད་ཟེར་ཕྱོགས་
བཅུར་འཕྲོས་པས་ཀུན་བཟང་རིགས་ལྔ་ཞི་ཁྲོ་རབ་འབྱམས་ཀྱི་ཚོགས་དང་དགའ་རབ་
འཇམ་དཔལ་ཤྲཱི་སེང་། ཛྙཱ་ན་སུ་ཏྲ་བི་མ་མི་ཏྲ་སོགས་རྒྱ་བོད་ཀྱི་རིག་འཛིན་བཅུ་དྲུག
མཁའ་འགྲོ་ཆོས་སྐྱོང་སྐྱབས་གྱུར་རེ་བལྟོས་ཀྱི་ཚོགས་དང་བཅས་པ་རྣམས་དྭངས་མ་འོད་
ཀྱི་ཕུང་པོའི་རྣམ་པས་སྤྱན་དྲངས་པར་གྱུར་ཏེ། ཧཱུྃ་ཧཱུྃ་ཧཱུྃ་ཧཱུྃ་ཧྲཱི༔ ཨོ་རྒྱན་ཡུལ་གྱི་ནུབ་བྱང་
མཚམས། །རྡ་ན་ཀོ་ཤའི་མཚོ་གླིང་དབུས། །པདྨ་གེ་སར་སྡོང་པོ་ལ། །ཡ་མཚམས་མཆོག་
གི་དངོས་གྲུབ་བརྙེས། །པདྨ་འབྱུང་གནས་ཞེས་སུ་གྲགས། །འཁོར་དུ་དཔའ་བོ་མཁའ་
འགྲོས་བསྐོར། །ཁྱོད་ཀྱི་རྗེས་སུ་བདག་བསྒྲུབ་ཀྱིས། །བྱིན་གྱིས་བརླབ་ཕྱིར་གཤེགས་སུ་
གསོལ། །མཧཱ་གུ་རུ་དེ་ཝ་ཌཱ་ཀྐི་ནི་དྷརྨ་པ་ལ་ས་མ་ཡ་ཛཿཛཿཏིཿཥྛ་ལྷན། མ་ཧཱ་གྷུ་རུ་ཨགྷཾ་པྲ་
ཏིཙཱ་ཡེ་ནས་ཤཔྟའི་བར་གྱི་མཆོད་ནས། ༀ་ཨཱཿཧཱུྃ་སརྦ་པཉྩ་ཨ་མྲྀ་ཏ་ལ་ཁ་རཾ་ཁ་ཧི། ༀ་ཨཱཿཧཱུྃ་མཧཱ་
89

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
རཀྟ་ཛཱ་ལ་ཁ་རཾ་ཁ་ཧི། ཨཱོྃ་ཨཱཿཧཱུྃ་མཧཱ་བ་ལིཾ་ཏ་ལ་ཁ་རཾ་ཁ་ཧི། ཅེས་པ་ནས་ཛཿཧཱུྃ་བྃ་ཧོ་གཉིས་སུ་
མེད་པར་ཐིམ་པར་གྱུར། རང་ཉིད་སྐུ་གསུམ་རིགས་བསྡུས་སུ་གསལ་བཞིན་པའི་ངང་ཡུན་
གཅིག་སྐུའི་སྣང་བཪྙན་ལ་མཉམ་པར་གཞག་སྟེ་ནས།
ཐུགས་མཆོག་འོད་ཀྱི་གའུ་བཟླས་པའི་དམིགས་པ་ནི་ཡི་
ནང་དུ་ཟླ་སྟེང་ཧྲིཡི་མཐར་སྔགས་འཁོར་མགལ་མེ་འཁོར་ཞིང་འཁྱིལ་བ་ལྟར་གནས་པ་
ལས། གསལ་དྭངས་མ་ཡེངས་པའི་རིག་པ་གཏད་དལ་གཅིག་མཉམ་པར་གཞག་ལ། སྔགས་འདི་
ཉིད་སྨྲ་བ་གཅད་ལ་འབུམ་ཕྲག་བདུན་ནམ་ཉེར་གཅིག་གི་བར་བཟླས་པར་བྱའོ། །ཨཱོྃ་
ཨཱཿཧཱུྃ་པདྨ་གྷུ་རུ་བཛྲ་ས་མ་ཡ་ཛཿདྷརྨ་ཀཱ་ཡ།སཾ་བྷོ་ཀཱ་ཡ། ནིརྨ་ཀཱ་ཡ། ཙིཏྟ་སིདྡྷི་ཕ་ལ་ཧཱུྃ།
ཞེས་བཟླས་པས། སྐུ་ལས་འོད་ཟེར་དཔག་ཏུ་མེད་པ་འཕྲོས། སེམས་ཅན་ཐམས་ཅད་ཀྱི་སྡིག་
སྒྲིབ་དག་ཅིང་བྱང་ཆུབ་ལ་བཀོད། རིགས་བསྡུས་རྒྱལ་བའི་སྐུར་གྱུར། གཞན་ཡང་གནོད་
བྱེད་རྣམས་ཀྱི་སྡུག་སེམས་ཞི་ནས་བྱང་ཆུབ་ལ་བཀོད་པར་མོས། མཇུག་བསྒོམ་བཟླས་ཀྱི་
སྐྱོ་ན་ནི། ཕྱི་ནང་གཟུང་འཛིན་གྱི་བསྡུས་པའི་ཆོས་གང་ལའང་ཡོད་མེད་བཟང་ངན་དགག་
བསྒྲུབ་རེ་དོགས་སོགས་ཀྱི་བློ་དང་བྲལ་བའི་རང་གནས་ལས་ཆེད་གཉེར་གྱི་གཉེན་གྱུར་པོ་
དང་རྩོལ་བས་མ་བསླད་ཅིང༌། ཐ་མལ་ཡེངས་མ་ལམ་དུ་མ་སོང་བའི་ངང་གནས་དབྱིངས་
རིག་གཉིས་མེད་ཀྱི་དོན་ལས་མི་འདའ་བཞིན་ཏུ། ནམ་མཁའ་མཐའ་དབུས་བྲལ་བའི་
དབྱིངས་སུ་མིག་ལྟ་སྟངས་དང་། རྟོག་བྲལ་གྱི་རིག་པ་ཉིད་སྟབས་གཅིག་ཏུ་ཁྱབ་པ་བཀོད་
ནས་རྒྱུན་བསྲིངས་ཏེ་ཉམས་སུ་བླངས་པས། སྐྱེ་ཤི་གཉིས་མེད་པདྨ་ཐོད་ཕྲེང་རྩལ་དུ་འགྱུར་
ཞིང༌། མཇུག་ལ་ཨགྱྀ་སོགས་ཀྱི་མཆོད་པས་མཆོད་ནས་གསོལ་བཏབ་ཀྱི་བསྟོད་པ་ནི།
ཕྱག་རྒྱ་ཆེན་པོ་རོལ་པའི་བརྒྱན་དང་ལྡན། །སྙིང་རྗེ་ཆེན་པོས་ཁམས་གསུམ་འགྲོ་བའི་
གཉེན། །མཁྱེན་རབ་ཆེན་པོས་ཆོས་ཀུན་ཁོང་དུ་ཆུད། །མཐུ་སྟོབས་ཆེན་པོ་པདྨ་ཐོད་ཕྲེང་
རྩ་ལ། །དུས་གསུམ་རྒྱལ་བ་ཀུན་དང་དབྱེར་མེད་ཅིང་། །དམ་ཆོས་རྒྱ་མཚོ་མ་ལུས་ཐུགས་
སུ་ཆུད། །དགེ་འདུན་འདུས་པའི་དབུས་ན་ཁྱོད་གཅིག་པུ། །རིག་འཛིན་ལྷ་མིར་བཅས་པ་
90

པོད་དང་པོ་ཆོག་སྒྲིག་གི་སྐོར།
བདག་ཅག་རྣམས། །ཁྱོད་ཀྱི་ཐུགས་རྗེས་མྱུར་དུ་བསྐྱབ་ཏུ་གསོལ། །གསོལ་བ་འདེབས་སོ་
དྲི་མེད་སྤྱན་གྱིས་གཟིགས། །ཞེས་དང་། བླ་མ་སྐུ་གསུམ་གསོལ་འདེབས། སིནྡྷུ་ར་མ་ཆུང་
བ་སོགས་ཀྱིས་བསྟོད་དེ། བསྔོ་བ་སྨོན་ལམ་གྱི་རྒྱས་གདབ་ཅིང་།ཤིས་པ་བརྗོད་པའོ། །
ཅེས་པའི་སྐུ་གསུམ་རིགས་བསྡུས་རྒྱུན་ཁྱེར་གྱི་ཚུལ་དུ་ཉམས་སུ་ལེན་པ་འདི་ཡང་། ཀརྨ་རྒྱལ་སྲས་དང་། སྲས་
མོ་འོད་ཟེར་རྒྱལ་མོ་སོགས་ཀྱི་ཐུགས་དམ་ཉམས་ལེན་དུ་པྲཛྙཱ་རསྨིས་ཐུབ་བསྟན་རྡོ་རྗེ་བྲག་ཏུ་སྦྱར་བའོ། །དགེའོ། །དགེའོ། །
དགེའོ།།
།།
91

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།